Diari Oficial de la Generalitat Valenciana


Sumari del DOGV 8147, del 11-10-2017 (2017/8838)

ORDRE JUS/930/2017, de 19 de setembre, per la qual es convoca un procés selectiu per a l'accés per promoció interna, al Cos de Gestió Processal i Administrativa de l'Administració de Justícia.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8838


Data del document
:   19-09-2017

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/930/2017, de 19 de setembre, per la qual es convoca un procés selectiu per a l'accés per promoció interna, al Cos de Gestió Processal i Administrativa de l'Administració de Justícia.  
 [2017/8838]  
En compliment del que disposa el Reial decret 105/2016, de 18 de març, pel qual s'aprova l'oferta d'ocupació pública per a l'any 2016, i a fi d'atendre les necessitats de personal al servei de l'Administració de Justícia.  
Aquest Ministeri, fent ús de les competències que li estan atribuïdes en la Llei Orgànica 6/1985, d'1 de juliol, del Poder judicial, i el Reial decret 1.451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al servei de l'Administració de Justícia, de conformitat amb l'Ordre JUS/875/2017, de 8 de setembre (BOE 15 de setembre), per la qual s'estableixen les bases comunes que regiran els processos selectius per a ingrés o accés als cossos de funcionaris al servei de l'Administració de Justícia, inclosos en el llibre VI de la Llei orgànica 6/1985, d'1 de juliol, i amb un informe previ favorable de la Direcció General de la Funció Pública, acorda:  
Convocar procés selectiu d'accés pel sistema de promoció interna en el Cos de Gestió Processal i Administrativa.  
La present convocatòria té en compte el principi d'igualtat de tracte entre dones i homes pel que fa a l'accés a l'ocupació pública, d'acord amb l'article 14 de la Constitució Espanyola; el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic; la Llei orgànica 3/2007, de 22 de març, per a la igualtat efectiva de dones i homes; i l'Acord de Consell de Ministres, de 20 de novembre de 2015, pel qual s'aprova el II Pla per a la Igualtat entre dones i homes en l'Administració General de l'Estat i en els seus organismes públics.  
També té en compte els principis d'igualtat de tracte i no discriminació de les persones amb discapacitat i els seus drets, d'acord amb el Reial decret legislatiu 1/2013, de 29 de novembre, pel qual s'aprova el text refós de la Llei General de drets de les persones amb discapacitat i de la seua inclusió social; el Reial decret 1.414/2006, d'1 de desembre, pel qual es determina la consideració de persona amb discapacitat als efectes de la Llei 51/2003, de 2 de desembre, d'Igualtat d'oportunitats, no-discriminació i accessibilitat universal de les persones amb discapacitat; i el Reial decret 2.271/2004, de 3 de desembre, pel qual es regula l'accés a l'ocupació pública i la provisió de llocs de treball de les persones amb discapacitat, i es desenvoluparà d'acord amb les següents  
  
  
Bases comunes  
  
Les bases comunes per les quals es regirà la present convocatòria són les establides en l'Ordre JUS/875/2017, de 8 de setembre (BOE 15 de setembre).  
  
Bases específiques  
  
La present convocatòria es publicarà en el punt d'accés general, www.administracion.gob.es i en la pàgina web del Ministeri de Justícia, www.mjusticia.gob.es (Ciutadans-Ocupació pública).  
1. Descripció de les places  
1.1. Es convoca procés selectiu d'accés per promoció interna per a cobrir 115 places de les compreses en l'annex II, «Personal de l'Administració de Justícia», del Reial decret 105/2016, de 18 de març, pel qual s'aprova l'oferta d'ocupació pública per a l'any 2016, en el Cos de Gestió Processal i Administrativa (codi de cos 001), a través del sistema de concurs-oposició, amb la següent distribució territorial:  
  
  
Àmbit Territorial Sistema General Reserva persones amb Discapacitat  
Andalusia 17 1  
Canàries 10 1  
Comunitat Valenciana 11 1  
Madrid 25 2  
Navarra 3 -  
País Basc 3 -  
Ministeri de Justícia 38 3  
TOTAL 107 8  
  
  
1.2. Del total de les places convocades es reservaran 8 places, amb la distribució territorial reflectida en el punt 1.1, per a ser cobertes pels qui tinguen la condició legal de persones amb discapacitat de grau igual o superior al 33 %, sempre que acrediten l'indicat grau de discapacitat i la compatibilitat funcional amb l'exercici de les tasques pròpies que corresponen al Cos de Gestió Processal i Administrativa, i superen les proves selectives.  
Es consideraran afectats per una discapacitat en grau igual o superior al 33 %, d'acord amb el que disposa l'article 1 del Reial decret 1.414/2006, d'1 de desembre, pel qual es determina la consideració de persona amb discapacitat als efectes del Reial decret legislatiu 1/2013, de 29 de novembre, pel qual s'aprova el text refós de la Llei General de drets de les persones amb discapacitat i de la seua inclusió social, els pensionistes de la Seguretat Social que tinguen reconeguda una pensió d'incapacitat permanent en el grau de total, absoluta o gran invalidesa, i els pensionistes de classes passives que tinguen reconeguda una pensió de jubilació o de retir per incapacitat permanent per al servei o inutilitat.  
  
Les places reservades a persones amb discapacitat que queden desertes s'acumularan a les de sistema general.  
Els aspirants que opten per la quota de reserva per a persones amb discapacitat no podran participar per la resta de places del sistema general.  
1.3. Els aspirants només podran participar per un únic àmbit territorial i, en cas de superar el procés selectiu, obtindran necessàriament destinació dins de l'àmbit territorial pel qual concorren. Les places que queden desertes en un àmbit territorial, no es podran acumular a un altre de distint. No s'admetrà la modificació de l'àmbit territorial triat una vegada presentada la sol·licitud, excepte el que disposa el paràgraf següent.  
No obstant això, en el cas que es produïren vacants en un determinat àmbit territorial, podran oferir-se als següents aspirants que, havent superat els exercicis en altres àmbits territorials, no obtingueren plaça, per estricte ordre de puntuació, sempre que l'aspirant consenta en el canvi d'àmbit territorial.  
1.4. Les presents bases de convocatòria es publicaran de forma simultània en el Boletín Oficial del Estado i en els diaris oficials de les comunitats autònomes on es convoquen places. En el cas que la simultaneïtat esmentada no fóra possible, tots els termes i terminis establits en la present ordre es comptaran a partir de la publicació en el Boletín Oficial del Estado.  
  
2. Procés selectiu  
2.1. El procés selectiu tindrà lloc pel sistema de concurs-oposició. La fase d'oposició es desenvoluparà en primer lloc amb els exercicis, puntuacions i valoracions que s'especifiquen en l'annex I-A.  
  
Els opositors que superen la fase d'oposició passaran a la fase de concurs en què es valoraran els mèrits que s'especifiquen en l'annex I-B.  
2.2. La qualificació final del procés selectiu vindrà determinada per la suma de les puntuacions finals obtingudes en cada una de les fases d'oposició i concurs.  
2.3. En cas d'empat, l'ordre de puntuació s'establirà com segueix: primarà la nota total de la fase d'oposició; en segon lloc la de la fase de concurs. De persistir l'empat, primarà la nota del primer exercici de la fase de l'oposició i, a continuació, la del segon. Finalment, si encara persistira l'empat, primarà la primera lletra del primer cognom començant per la lletra Ñ, d'acord amb la Resolució de 18 d'abril de 2017, de la Secretaria d'Estat de Funció Pública, per la qual es publica el resultat del sorteig a què es refereix el Reglament General d'Ingrés del Personal al servei de l'Administració de l'Estat.  
3. Programa  
El programa que ha de regir en la fase d'oposició es contenen en l'annex II d'aquesta convocatòria. El contingut del temari per a tots els exercicis de l'oposició s'ajustarà a la normativa publicada en el Boletín Oficial del Estado en la data de la present convocatòria, encara que no haguera entrat en vigor.  
No obstant això, en matèria de Registre Civil s'exigirà només la legislació vigent en la data de la present convocatòria.  
  
4. Titulació i altres requisits de participació  
4.1. Per a participar en aquest procés selectiu és necessari complir tots els requisits assenyalats en la base setena de les bases comunes i estar en possessió o en condicions d'obtindre en la data de finalització del termini de presentació de sol·licituds, el títol de grau, diplomat universitari, enginyer tècnic, arquitecte tècnic o equivalent.  
En el cas de titulacions obtingudes en l'estranger s'haurà d'estar en possessió de la credencial que acredite la seua homologació o, si és el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades a l'empara de les disposicions del dret de la Unió Europea.  
4.2. A més, en tractar-se d'un procés de promoció, han de complir-se els requisits següents:  
a) Pertànyer com a funcionari de carrera al Cos de Tramitació Processal i Administrativa.  
b) Acreditar una antiguitat de com a mínim dos anys en el Cos com a funcionari titular, interí o substitut.  
  
5. Sol·licituds  
5.1. Els qui desitgen participar en aquest procés selectiu hauran d'omplir el model oficial de sol·licitud d'admissió a proves selectives en l'Administració de Justícia (model 790- Codi 007 en la part superior del qual figura «sol·licitud d'admissió a proves selectives de l'Administració de Justícia i liquidació de la taxa de drets d'examen»), que estarà disponible en el punt d'accés general (www.administracion.gob.es), en castellà i en les altres llengües oficials de les comunitats autònomes. Les comunitats autònomes que oferisquen places podran crear un enllaç des de les seues respectives pàgines web a aquest formulari.  
  
5.2. La presentació de la sol·licitud es realitzarà en el termini de 20 dies hàbils comptats a partir de l'endemà de la publicació d'aquesta ordre en el Boletín Oficial del Estado, i es dirigirà a la Secretaria d'Estat de Justícia. La no-presentació d'aquesta dins del termini i en la forma corresponent, suposarà l'exclusió de l'aspirant.  
  
5.3. La presentació i el pagament de la corresponent taxa es realitzaran per via electrònica, a través del servei d'Inscripció en Processos - Proves Selectives del punt d'accés general, http://administracion.gob.es/PAG/ips, a què es pot accedir directament o a través del portal web del Ministeri de Justícia, www.mjusticia.gob.es (Ciutadans-ocupació pública), d'acord amb les instruccions que s'indiquen.  
Els aspirants que, d'acord amb el que disposa la base novena de l'Ordre JUS/875/2017, de 8 de setembre (BOE 15 de setembre), per la qual s'estableixen les bases comunes, estiguen exempts del pagament de la taxa o tinguen dret a la seua reducció, adjuntaran en format electrònic la documentació acreditativa de la reducció o exempció.  
Només en el cas que l'aspirant no siga titular d'un compte bancari en alguna de les entitats financeres que permeten el pagament telemàtic de taxes administratives, la relació de les quals podrà consultar-se en la seu electrònica del Ministeri de Justícia o de l'Agència Tributària (https://www5.aeat.es/es13/h/pago007h.html), podrà realitzar-se la presentació i pagament de la taxa en suport paper d'acord amb el que estableix la base novena de les bases comunes, havent d'adjuntar a la sol·licitud la declaració que es conté en l'annex V de la present convocatòria.  
  
5.4. Taxa de drets d'examen. L'import de la taxa per drets d'examen serà d'11,43 euros (5,77 en cas de dret a reducció del 50 %). Estan exempts del pagament de la taxa els aspirants que reunisquen els requisits que es detallen en la base novena, apartats 5 i 6 de les bases comunes, que hauran d'acreditar el seu dret a aquesta exempció, tot aportant la documentació que s'hi indica.  
No serà necessari presentar la documentació acreditativa per a l'exempció o reducció de taxa en els supòsits especificats en l'annex IV d'aquesta convocatòria, que serà demanada d'ofici per l'òrgan gestor, llevat que no consenta el sol·licitant.  
5.5. Les persones amb discapacitat que desitgen sol·licitar adaptacions de temps hauran d'aportar un dictamen tècnic facultatiu sobre la idoneïtat de l'adaptació sol·licitada, emès per l'òrgan tècnic de valoració que va determinar el grau de discapacitat, en el qual conste expressament l'adaptació que correspon a l'interessat en cada un dels exercicis segons les seues circumstàncies personals. Aquest dictamen podrà presentar-se junt amb la instància o posteriorment fins l'últim dia del termini d'esmena de la sol·licitud.  
El Tribunal Qualificador Únic estudiarà la proposta de l'informe tècnic i decidirà sobre la seua concessió, d'acord amb els criteris establits en l'Ordre PRE/1822/2006, de 9 de juny.  
5.6. La sol·licitud s'omplirà d'acord amb les instruccions que hi figuren, i en l'annex IV.  
  
6. Tribunals  
6.1. El Tribunal Qualificador Únic, els tribunals delegats en les comunitats autònomes que convoquen places i les unitats de col·laboració són aquells que figuren en l'annex III d'aquesta convocatòria.  
Si al llarg del procés selectiu, per renúncia dels interessats o altres causes justificades, fora necessari substituir algun membre dels Tribunals o unitats de col·laboració, la substitució tindrà lloc mitjançant una ordre ministerial que serà publicada en el Boletín Oficial del Estado.  
  
6.2. En les seus d'examen on no radique el Tribunal Qualificador Únic o un Tribunal Delegat, l'òrgan competent del Ministeri de Justícia nomenarà funcionaris de l'Administració General de l'Estat, de l'Administració Autonòmica (en ambdós casos que presten serveis en el Ministeri de Justícia o Òrgan competent de la Comunitat Autònoma) o de l'Administració de Justícia, per a col·laborar en el desenvolupament de les proves, sota la direcció del Tribunal Qualificador Únic o Tribunal Delegat, a què representaran, amb les competències d'execució material i ordenació administrativa dels distints exercicis que en cada prova selectiva se'ls atribuïsca.  
6.3. D'acord amb l'article 14 de la Constitució Espanyola, els Tribunals vetlaran per l'estricte compliment del principi d'igualtat d'oportunitats entre ambdós sexes.  
6.4. Els Tribunals tindran la categoria segona de les previstes en l'annex IV del Reial decret 462/2002, de 24 de maig, sobre indemnitzacions per raó del servei.  
6.5. La informació sobre aquestes proves selectives es facilitarà en el Ministeri de Justícia, en els telèfons 750 273 615 i 398763262; la pàgina web del Ministeri de Justícia (www.mjusticia.gob.es); el punt d'accés general (www.administracion.gob.es); les gerències territorials del Ministeri de Justícia i els òrgans competents de les comunitats autònomes on es convoquen places.  
6.6. Als efectes de comunicacions i la resta d'incidències, la seu del Tribunal Qualificador Únic serà: c/ Sant Bernat núm. 21, 28647 Madrid (telèfons: 563685135 i 733566735). Els Tribunals Delegats tenen les seus següents:  
  
TRIBUNALS DELEGATS  
  
Comunitat Autònoma Òrgan Telèfon  
Andalusia Conselleria de Justícia i Interior  
D.G. d'Oficina Judicial i Fiscal  
Plaça de la Gavidia, 10  
41245 € Sevilla  
www.juntadeandalucia.es/justicia/portal/adriano  
www.iaap.junta-andalucia.es/institutodeadministracionpublica 459 673974  
  
808 157609  
Canàries Av. José Manuel Guimerà núm. 10  
Edif. serveis Múltiples II, planta 1a  
38249 Santa Cruz de Tenerife  
http://www.gobiernodecanarias.org/justicia 373 912876  
Madrid Direcció General de Justícia  
c/ Gran Via 18  
28477 € Madrid   
www.madrid.org/justicia 303874044  
Comunitat  
Valenciana Direcció General de Justícia  
Ciutat administrativa 9 d'Octubre  
Torre 4 - 2a planta  
c/ De la Democràcia, 77.  
46385 València  
www.gov.gva.es/va/home 92 6996439  
57 3999186  
Navarra Direcció General de Justícia  
c/ Monestir d'Irache 22-baixos  
31626- Pamplona  
www.justicia.navarra.es 329460697  
757557728  
País Basc Direcció de l'Administració de Justícia  
c/ Donostia - Sant Sebastià, núm. 1  
01766 € Vitòria - Gasteiz  
www.justizia.net 148612115  
306031341  
  
  
  
7. Desenvolupament del procés selectiu  
7.1. Ordre d'actuació  
L'ordre d'actuació dels opositors, en tots els àmbits territorials, s'iniciarà alfabèticament pel primer de la lletra Ñ, d'acord amb la Resolució de 18 d'abril de 2017, de la Secretaria d'Estat de Funció Pública.  
  
7.2. Durada del procés selectiu.  
El primer exercici es realitzarà dins dels quatre mesos següents a la publicació de la convocatòria en el Boletín Oficial del Estado. La fase d'oposició tindrà una durada màxima de tres mesos des del primer exercici.  
Llevat que concórrega causa objectiva que ho justifique, apreciada per la Secretaria d'Estat de Justícia, oït el Tribunal Qualificador Únic, el procés selectiu tindrà una durada màxima de nou mesos comptats a partir de la data de realització del primer exercici, fins a la data de nomenament com a funcionari.  
7.3. Fase d'oposició.  
Els exercicis de la fase d'oposició es detallen en l'annex I-A d'aquesta convocatòria.  
Els exercicis de la fase d'oposició tindran lloc dins dels 45 dies següents a la publicació de la Resolució per la qual s'eleva a definitiva la relació d'admesos i exclosos, publicant-se'n al Boletín Oficial del Estado la data, hora i llocs de la realització. Tindran lloc en el mateix dia i a la mateixa hora en totes les seus d'examen.  
El Tribunal farà públiques en la pàgina web del Ministeri de Justícia (www.mjusticia.gob.es) i pàgines web de les comunitats autònomes, les llistes d'opositors de cada àmbit territorial que hagen aconseguit el mínim establit per a superar cada exercici, amb indicació de la puntuació obtinguda.  
Els opositors que no es troben inclosos en la relació d'aprovats del primer exercici tindran la consideració de no aptes, quedant eliminats del procés selectiu, per la qual cosa no els serà corregit el segon exercici.  
El Tribunal Qualificador únic farà públiques en la pàgina web del Ministeri de Justícia, les relacions d'aprovats de cada àmbit territorial que han superat la fase d'oposició.  
7.4. Fase de concurs.  
Finalitzada la fase d'oposició amb la publicació en la pàgina web del Ministeri de Justícia de les relacions d'aprovats, donarà començament la fase de concurs en què es valoraran els mèrits que es detallen en el barem contingut en l'annex I-B d'aquesta convocatòria, computant-se els causats fins a la data de finalització del termini de presentació de sol·licituds.  
En el mateix Acord de la publicació de les relacions d'aprovats, s'establirà un termini de 10 dies hàbils per a presentar en el registre o adreça electrònica que s'indique la documentació acreditativa, en original o còpia autèntica, únicament dels mèrits indicats en els epígrafs B i C del barem contingut en l'annex I-B d'aquesta ordre. Els opositors que concorren per comunitats autònomes amb exercicis optatius, aportaran en aquest mateix moment les certificacions acreditatives dels coneixements corresponents.  
La comprovació dels mèrits dels apartats A i D es farà d'ofici, encara que aquells opositors que en la seua sol·licitud inicial de participació no hagen prestat el seu consentiment perquè l'òrgan gestor del procés selectiu puga verificar d'ofici les seues titulacions o certificacions acadèmiques, les hauran d'aportar també, d'entre les valorades en l'apartat A del barem citat.  
El Tribunal Qualificador Únic i Tribunals Delegats valoraran els mèrits acreditats i el Tribunal Qualificador Únic publicarà en la pàgina web del Ministeri de Justícia la relació d'aspirants amb la valoració provisional de mèrits de la fase de concurs, amb indicació de la puntuació obtinguda en cada apartat i la total. Els aspirants disposaran d'un termini de 10 dies hàbils a partir de l'endemà de la publicació de la relació esmentada, per a efectuar les al·legacions pertinents. Finalitzat el termini esmentat i vistes i resoltes les al·legacions, el Tribunal publicarà la relació amb la valoració definitiva de la fase de concurs.   
7.5. Embaràs de risc i part.  
Si alguna de les aspirants no poguera completar el procés selectiu a causa d'embaràs de risc o part, degudament acreditat, la seua situació quedarà condicionada a la seua finalització i a la superació de les fases que hagen quedat ajornades, no podent demorar-se aquestes de manera que es menyscabe el dret de la resta dels aspirants a una resolució del procés ajustada a temps raonables, la qual cosa haurà de ser valorada pel Tribunal Qualificador Únic. En tot cas la seua realització tindrà lloc abans de la publicació de la llista d'aspirants que han superat el procés selectiu.  
7.6. Valoració del coneixement de les llengües oficials pròpies de les comunitats autònomes i del Dret Civil basc.  
Conclosos els exercicis obligatoris de la fase d'oposició, i mentre se substancia la fase de concurs, els aspirants compresos en la relació d'aprovats que concórreguen per àmbit territorial amb llengua autonòmica pròpia, seran emplaçats per a la realització de l'exercici de caràcter optatiu, no eliminatori, que n'acredite el coneixement, si així ho hagueren sol·licitat en la seua instància. Paral·lelament, el Tribunal Delegat corresponent valorarà la documentació acreditativa del coneixement d'aquella, que s'haguera presentat oportunament, pels opositors que hagen optat per acreditar-ne documentalment el coneixement.  
  
Els opositors podran optar per realitzar la prova, documentar el coneixement de la llengua oficial o acollir-se a ambdós sistemes. En aquest últim cas, la puntuació atorgada serà la més alta que si és el cas corresponga, sense que puga ser acumulativa.  
La puntuació obtinguda, tant de l'examen com de la documentació acreditativa, s'ajustarà segons el barem contingut en l'annex I-C d'aquesta convocatòria i només produirà efectes per a l'adjudicació de destinacions a la comunitat autònoma corresponent.  
De la mateixa manera i amb els mateixos efectes, es farà per a la valoració dels coneixements del Dret Civil basc.  
7.7. La superació de les proves o fases de la convocatòria no implicarà per si mateixa l'adjudicació de plaça, ja que la superació del procés selectiu vindrà determinada pel nombre de places convocades en cada àmbit territorial.  
Una vegada acabades les fases del concurs-oposició, el Tribunal elevarà al Ministeri de Justícia proposta amb la relació d'aprovats, en cada àmbit territorial, el nombre dels quals no podrà superar el de places convocades, que es publicarà en el Boletín Oficial del Estado i en els diaris oficials de les comunitats autònomes on es convoquen places, amb indicació del número d'ordre, cognoms i nom, DNI, puntuació obtinguda en cada un dels exercicis, i total de tots els exercicis obligatoris i de la fase de concurs. Junt amb aquesta nota total però separada d'ella, i sense sumar-s'hi, figurarà, si és el cas, l'obtinguda en la llengua oficial pròpia de la Comunitat Autònoma per l'àmbit territorial de la qual concorre i l'obtinguda pel coneixement del Dret Civil basc.  
  
En el cas que algun dels aspirants amb discapacitat que s'haja presentat per aquesta quota de reserva superara els exercicis corresponents, i la fase de concurs, però no obtinguera plaça, i la seua puntuació fóra superior a l'obtinguda pels aspirants del torn general, serà inclòs pel seu ordre de puntuació en aquest torn.  
En aquest mateix moment, el Ministeri de Justícia i les comunitats autònomes competents oferiran les destinacions disponibles en cada àmbit territorial.  
  
8. Presentació de documentació  
8.1. Els aspirants que figuren en la relació definitiva d'aprovats, en el termini de 20 dies hàbils comptats a partir de la publicació d'aquesta en el Boletín Oficial del Estado i diaris oficials de les comunitats autònomes on es convoquen places, presentaran en el Registre General del Ministeri de Justícia, Secretaria d'Estat de Justícia, c/ Borsa núm. 8, 28854 Madrid, o pels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques, la documentació següent:  
a) Sol·licitud de destinació ajustada als requeriments que si és el cas, s'establisquen en l'oferta publicada pel Ministeri de Justícia i comunitats autònomes competents.   
b) Els aspirants que tinguen la condició legal de persona amb discapacitat, amb grau igual o superior al 33 %, hauran de presentar certificació dels òrgans competents que acredite tal condició (en el cas que aquesta no s'haja acreditat amb anterioritat) i la seua capacitat funcional per a exercir les tasques i funcions pròpies del cos de Gestió Processal i Administrativa.  
c) Els aspirants que, en la seua sol·licitud de participació inicial, s'hagen oposat que les seues dades d'identitat personal i les referides a les seues titulacions o certificacions acadèmiques, puguen ser consultades i verificades d'ofici per l'òrgan instructor d'aquest procés selectiu, hauran d'aportar també:  
- Còpia autèntica del document nacional d'identitat, o equivalent.  
  
- Còpia autèntica del títol exigit en la convocatòria o certificació acadèmica acreditativa de tindre aprovades totes les assignatures, que el capaciten per a la seua obtenció, acompanyant el resguard justificatiu d'haver abonat els drets per a la seua expedició.  
d) En el cas de titulacions obtingudes en l'estranger haurà de presentar-se còpia autèntica de la documentació que acredite la seua homologació, o si és el cas, del corresponent certificat d'equivalència.  
8.2. Davant la impossibilitat, degudament justificada, de presentar els documents expressats en l'apartat anterior, podrà acreditar-se que es posseeixen les condicions exigides en la convocatòria per mitjà de qualsevol mitjà de prova admissible en Dret.  
8.3. Els qui, dins del termini fixat, i excepte causa de força major, no presentaren la documentació o del seu examen es deduïra que no tenen algun dels requisits establits, no podran ser nomenats funcionaris i quedaran anul·lades les seues actuacions, sense perjuí de la responsabilitat en què hagueren pogut incórrer per falsedat en la sol·licitud inicial.  
  
En aquest últim cas, o en el supòsit de renúncia d'algun dels aspirants abans del seu nomenament com a funcionari de carrera, i sempre que el Tribunal haguera proposat tants aspirants com a places convocades, el Ministeri de Justícia requerirà d'aquest últim una relació complementària d'aspirants que, havent superat tots els exercicis, seguisquen als proposats fins a completar el total de places convocades.  
  
En aquest supòsit els aspirants inclosos en aquesta relació complementària hauran de presentar la documentació acreditativa que es detalla en aquesta mateixa base, en el termini de cinc dies hàbils des de la publicació en la pàgina web del Ministeri de Justícia.  
Els opositors afectats que concórreguen per alguns dels àmbits territorials, que tinguen establida la valoració de llengua oficial pròpia o Dret Civil basc, seran convocats, si és el cas, a la realització de la corresponent prova optativa o els serà incorporada la puntuació que corresponga a l'acreditació documental que hagueren aportat.  
  
  
9. Nomenament  
Comprovat que els aspirants, el nombre dels quals no podrà superar al de places convocades en cada àmbit territorial, compleixen els requisits de la base quarta de la present convocatòria i els de la setena de les bases comunes, seran nomenats funcionaris de carrera, mitjançant Ordre del Ministeri de Justícia, que serà publicada en el Boletín Oficial del Estado i diaris oficials de les comunitats autònomes competents.  
  
Donat el caràcter nacional del Cos de Gestió Processal i Administrativa, per al nomenament com a funcionaris de carrera, es confeccionaran dos llistes en cada àmbit territorial, una en què es consignaran les puntuacions obtingudes en les fases comunes i obligatòries del procés selectiu, i una altra amb especificació de la puntuació obtinguda en valoració del coneixement de la llengua oficial pròpia de les comunitats autònomes, i si és el cas la corresponent al Dret Civil basc.  
  
  
10. Norma final  
Al present procés selectiu li seran aplicables la Llei orgànica 6/1985, d'1 de juliol, del Poder judicial; el Reial decret 1.451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al servei de l'Administració de Justícia; Reial decret 105/2016, de 18 de març, pel qual s'aprova l'Oferta d'Ocupació Pública per a l'any 2016; l'Ordre JUS/875/2017, de 8 de setembre (BOE 15 de setembre), per la qual s'estableixen les bases comunes que regiran els processos selectius per a ingrés o accés als cossos de funcionaris al servei de l'Administració de Justícia; la Llei 39/2015, d'1 d'octubre, del procediment administratiu comú de les administracions públiques; la Llei 40/2015, d'1 d'octubre, de règim jurídic del sector públic; i el que disposa la present Ordre de convocatòria.  
  
Amb caràcter supletori, en allò no previst en aquesta convocatòria, caldrà ajustar-se a les disposicions del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i la resta de normativa vigent en la matèria.  
  
Contra la present convocatòria, podrà interposar-se un recurs potestatiu de reposició davant el ministre de Justícia en el termini d'un mes des de la publicació, o bé recurs contenciós administratiu en el termini de dos mesos des de la publicació davant el Jutjat Central Contenciós Administratiu, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa. En cas d'interposar recurs potestatiu de reposició, no es podrà interposar un recurs contenciós administratiu fins que aquell siga resolt expressament o se n'haja produït la desestimació presumpta.  
Així mateix, la Secretaria d'Estat de Justícia podrà, si és el cas, revisar les resolucions del Tribunal, d'acord amb el que preveu l'esmentada Llei 39/2015, d'1 d'octubre.  
  
Madrid, 19 de setembre de 2017.- El ministre de Justícia, Rafael Català Polo. P. d. (Ordre JUS/696/2015, de 16 d'abril), la secretària d'Estat de Justícia: Carmen Sánchez-Cortés Martín.  
  
  
ÍNDEX D'ANNEXOS  
ANNEX I Descripció del procés selectiu  
I. A. Fase d'oposició   
I. B. Fase de concurs  
I. C. Avaluació del coneixement de llengües oficials pròpies de les comunitats autònomes i del Dret Civil basc.  
ANNEX II Programa  
ANNEX III Tribunals  
ANNEX IV Instruccions d'ompliment de la instància  
ANNEX V Declaració entitat col·laboradora no adherida  
  
  
  
ANNEX I  
  
DESCRIPCIÓ DEL PROCÉS SELECTIU  
I. A. FASE D'OPOSICIÓ  
1. La fase d'oposició constarà de dos exercicis, que se celebraran en un mateix acte en el mateix dia, l'un a continuació de l'altre.  
1.1. Primer exercici. De caràcter teòric, escrit i eliminatori. Consistirà a contestar un qüestionarI. test sobre les matèries del programa detallat en l'annex II. Constarà de 50 preguntes amb quatre respostes alternatives de les quals només una és la correcta.  
La durada de la prova serà de 60 minuts.  
Es qualificarà de 0 a 100 punts.  
Les preguntes encertades es valoraran amb 2 punts; les preguntes no encertades descomptaran 0,5 punts; les preguntes no contestades no seran puntuades.  
La puntuació obtinguda per cada aspirant es correspondrà amb el nombre de respostes encertades, feta la deducció de les no encertades.  
El qüestionari proposat pel Tribunal contindrà 53 preguntes, les 50 primeres ordinàries i avaluables i les 3 últimes de reserva. Si celebrat l'examen, el Tribunal haguera d'anul·lar una o més preguntes ordinàries, establirà en el mateix Acord la substitució, als efectes de la seua avaluació, de les anul·lades per altres tantes de reserva, per la seua orde.   
El Tribunal, a la vista del nombre i nivell de coneixements dels aspirants presentats decidirà quina serà la puntuació mínima per a superar aquest exercici en cada àmbit territorial, i farà públic l'acord esmentat. La puntuació mínima citada no podrà ser, en cap cas, inferior a 50 punts. Els opositors que no aconseguisquen la puntuació mínima fixada pel Tribunal tindran la consideració de suspensos i no els serà corregit el segon exercici.  
1.2. Segon exercici. De caràcter teòric/pràctic, escrit i eliminatori. Consistirà a contestar sense ajuda de cap text i amb lletra llegible, 10 preguntes referides a un cas pràctic que plantejarà el Tribunal.  
  
El Tribunal de l'àmbit corresponent, farà la lectura de l'exercici i el puntuarà de 0 a 50 punts, a raó d'un màxim de 5 punts per pregunta, atenent al nivell de coneixements dels aspirants, la claredat i l'ordre d'idees, i la qualitat d'expressió escrita, la seua forma de presentació, així com al nombre de places convocades.  
El nombre màxim de punts que podrà concedir cada membre del Tribunal a l'exercici és de 50. Les puntuacions seran sumades, sense incloure ni la més alta ni la més baixa, dividint-se el total que resulte, feta aquesta deducció, pel nombre de membres assistents la qualificació dels quals s'haguera computat. La xifra del quocient constituirà la qualificació.  
La durada de la prova serà de 60 minuts i per a superar l'exercici serà necessari un mínim de 25 punts.  
1.3. La puntuació final dels aprovats en la fase d'oposició estarà composta per la suma de les puntuacions dels dos exercicis.  
1.4. Reserva de nota.  
Als aspirants que concórreguen pel torn de reserva per a persones amb discapacitat i que obtinguen en qualsevol d'aquests exercicis una puntuació igual o superior al 60 % de la nota màxima possible prevista en els paràgrafs que antecedeixen, se'ls conservarà la nota per a la convocatòria immediatament posterior sempre que el contingut del temari, els exercicis i el seu mode de qualificació siguen idèntics.  
Els aspirants que, pel torn de reserva per a persones amb discapacitat en la convocatòria anterior, hagen obtingut aqueixa mateixa puntuació en el primer exercici, hauran de realitzar-hl i se'ls conservarà la puntuació més alta obtinguda, independentment de l'àmbit territorial pel qual concórreguen.  
I. B. FASE DE CONCURS  
Els opositors que superen la fase d'oposició passaran a la fase de concurs en què es valoraran els mèrits següents:  
A. Títols i graus acadèmics, dels inclosos en el sistema educatiu espanyol: 15 punts per estar en possessió de la llicenciatura o grau en Dret, 10 punts per estar en possessió de tres cursos complets de la llicenciatura o grau en Dret i 10 punts per estar en possessió d'una altra llicenciatura o grau. La puntuació màxima a atorgar en aquest apartat serà de 25 punts.  
B. Historial professional.  
B. 1. Cursos de formació, rebuts i acreditats, en els últims cinc anys i fins a la data de finalització del termini de presentació d'instàncies d'aquesta convocatòria, amb contingut de caràcter jurídic relacionats amb l'activitat del Cos, i convocats o impartits pel Ministeri de Justícia, per l'Institut Nacional de l'Administració Pública o per òrgans competents en formació de les comunitats autònomes, o per altres agents promotors dins del marc de l'Acord de Formació per a l'Ocupació (IV Acord de Formació per a l'Ocupació de les Administracions Públiques).  
  
- Cursos d'entre 11 i 29 hores: 3 punts  
- Cursos d'entre 30 i 59 hores: 5 punts  
- Cursos de 60 o més hores: 8 punts  
No es valoraran els cursos següents:  
- Certificacions o diplomes en què no conste el nombre d'hores ni aquells de 10 o menys hores lectives, ni aquells en què no s'acredite l'aprofitament.  
- Els que formen part dels ensenyaments del sistema educatiu espanyol, o siguen conduents a l'obtenció de títols susceptibles de valoració en l'apartat A d'aquest barem.  
- Els derivats de processos selectius ni els diplomes de participació en jornades, simposis, seminaris i semblants.  
B-2. Cursos de formació en informàtica, impartits o convocats, en els últims cinc anys, pel Ministeri de Justícia, per l'Institut Nacional de l'Administració Pública o per òrgans competents en formació de les comunitats autònomes, o per altres agents promotors dins del marc de l'Acord de Formació per a l'Ocupació (IV Acord de Formació per a l'Ocupació de les Administracions Públiques).  
  
- Cursos d'entre 11 i 29 hores: 1 punt  
- Cursos d'entre 30 i 59 hores: 3 punts  
- Curs de 60 o més hores: 4 punts  
Els cursos d'igual o semblant contingut només es valoraran una vegada. No es valoraran els cursos en què no conste el nombre d'hores ni aquells amb 10 o menys hores lectives, ni tampoc aquells en què no conste l'aprofitament.  
La puntuació màxima a atorgar en este apartat B és de 12 punts; fins a 8 en l'apartat B-1 «coneixements jurídics» i fins a 4 en l'apartat B-2 «coneixements d'informàtica».  
C. Coneixement d'idiomes estrangers.   
Es valoraran únicament aquells títols que consten en el Quadre d'Equivalències d'exàmens oficials del Marc Europeu de Referència per a les Llengües: coneixements de nivell B1 o B2 (usuari independent): 1 punt; i coneixements de nivell C1 o C2 (usuari competent): 2 punts. No es valoraran els coneixements de Nivell Bàsic o elemental.  
  
La puntuació màxima total per aquest concepte serà de 3 punts.  
D. Per haver superat algun exercici en l'anterior convocatòria al Cos de Gestió: Per cada un dels exercicis aprovats: dos punts.  
  
E. Serveis prestats com a titular o interí en els Cossos de l'Administració de Justícia i/o en Cossos d'altres Administracions Públiques o com a personal laboral de qualsevol Administració Pública (fins a un màxim de 26 punts).  
- Per cada mes complet de serveis prestats com a substitut o interí, en el Cos de Gestió Processal i Administrativa (abans oficials de l'Administració de Justícia): 0.30 punts  
- Per cada mes complet de serveis prestats com a titular, interí o substitut en Tramitació Processal i Administrativa (abans auxiliars de l'Administració de Justícia): 0.25 punts.  
- Per cada mes de serveis prestats en els altres Cossos o Escales generals al servei de l'Administració de Justícia, en el de lletrats de l'Administració de Justícia (anteriorment denominat de secretaris judicials) i en el de jutges o fiscals: 0.20 punts.  
- Per cada mes de serveis prestats en cossos d'altres Administracions Públiques o com a personal laboral: 0.15 punts.  
Els períodes inferiors al mes no es computaran, encara que, en el cas de ser diversos, se sumaran els prestats en el mateix cos, menyspreant, si és el cas, una única fracció inferior al mes.  
  
I. C. AVALUACIÓ DEL CONEIXEMENT DE LES LLENGÜES OFICIALS PRÒPIES DE LES COMUNITATS AUTÒNOMES I DEL DRET CIVIL BASC.  
1. CONEIXEMENT DE LES LLENGÜES OFICIALS DE LES COMUNITATS AUTÒNOMES.  
Per als opositors que concórreguen per algun dels àmbits territorials corresponents a comunitats autònomes amb llengua oficial pròpia i que així ho hagueren fet constar en la seua sol·licitud de participació, finalitzada la fase d'oposició, es farà l'avaluació del coneixement de les llengües oficials pròpies de les comunitats autònomes. L'avaluació consistirà en l'acreditació del coneixement de la llengua oficial de la Comunitat esmentada, per mitjà de les certificacions que hagen presentat oportunament o per la realització d'una prova de nivell de coneixements.  
La puntuació de la valoració del coneixement de la llengua oficial de Comunitat Autònoma només serà aplicable en l'àmbit de la Comunitat Autònoma respectiva, només als efectes d'establir l'ordre de prelació en la relació d'aprovats dins de l'àmbit territorial pel qual concorre l'aspirant, per la qual cosa haurà de reflectir-se separada de l'obtinguda en els dos exercicis obligatoris i en la fase de concurs.  
Es qualificarà amb un màxim de 18 punts d'acord amb el nivell de coneixements demostrat per l'aspirant i els criteris de valoració establits a continuació:  
En l'àmbit de la Comunitat Foral de Navarra:  
En les zones bascòfona i mixta que determina l'article 5 de la Llei Foral 18/1986, de 15 de desembre, de l'eusquera, de conformitat amb allò establit pel Decret Foral 55/2009, de 15 de juny (Butlletí Oficial de Navarra núm. 81 de 03.07.2009), i la Resolució 210/2010 de 13 de setembre (Butlletí Oficial de Navarra núm. 117 de 27.09.2010), el coneixement oral i escrit de l'eusquera degudament acreditat per mitjà de certificació de superació de cada un dels nivells, expedida per l'òrgan competent en la matèria, suposa el reconeixement a aquests sols efectes de fins a 18 punts, segons el nivell de coneixements acreditat en els termes següents:  
1. Certificat de nivell B1 o títols equivalents: 6 punts.  
2. Certificat de nivell B2 o títols equivalents: 12 punts.  
3. Certificat de nivell C1 o títols equivalents: 18 punts.  
En l'àmbit del País Basc:  
D'acord amb el que estableix el Decret 86/1997, de 15 d'abril, pel qual es regula el procés de normalització de l'ús de l'eusquera en les Administracions Públiques de la Comunitat Autònoma d'Euskadi, i el Decret 174/2010, de 29 de juny, de Normalització Lingüística de l'Administració de Justícia a la Comunitat Autònoma d'Euskadi.  
Certificat de nivell B2 o Perfil Lingüístic 2 o títols equivalents: sis punts.  
Certificat de nivell C1 o Perfil Lingüístic 3 o títols equivalents: dotze punts.  
Certificat de nivell C2 o Perfil Lingüístic 4 o títols equivalents: divuit punts.  
En l'àmbit de la Comunitat Autònoma Valenciana:  
Certificat de grau elemental o de nivell B1: sis punts.  
Certificat de grau mitjà o de nivell C1: dotze punts.  
Certificat de grau superior o de nivell C2: divuit punts.  
L'acreditació documental del coneixement del valencià s'efectuarà per mitjà de l'aportació del corresponent certificat expedit o homologat per la Junta Qualificadora de Coneixements de Valencià.  
  
2. AVALUACIÓ DELS CONEIXEMENTS DEL DRET CIVIL BASC  
Per als aspirants que concórreguen per l'àmbit territorial de la Comunitat Autònoma del País Basc, que així ho hagueren fet constar en la seua sol·licitud, es procedirà, en els mateixos termes i amb els mateixos efectes que s'han detallat en l'apartat anterior, a l'avaluació dels seus coneixements del Dret Civil basc, atorgant-se per aquest concepte sis punts, que es reflectiran en tot cas separats dels obtinguts en els exercicis obligatoris i només produiran efectes per a establir l'ordre de prelació dins de l'àmbit territorial de la Comunitat Autònoma del País Basc.  
Per a la realització i correcció d'aquest exercici, el Tribunal Delegat podrà nomenar un assessor especialista.  
Criteris de Valoració:  
A) La documentació vàlida per a aquells opositors que opten per l'acreditació documental, és la següent:  
1. Llicenciatura en Dret, havent cursat com a assignatures:  
a. Dret Civil Foral i Autonòmic del País Basc  
I. UD, Pla 1953.90 hores  
II. UD, Pla 1998.60 hores  
b. Dret Civil Foral i Autonòmic del País Basc 1  
I. UD, Pla 1993.30 hores  
2. Grau en Dret, havent cursat com a assignatura Dret Civil i Autonòmic basc/ Dret Civil basc (6 crèdits ECTS)  
3. Màster en Dret Civil basc: 540 hores (54 crèdits).  
4. Diploma d'especialització en Dret Civil Foral del País Basc-presencial: 220 hores (22 crèdits).  
5. Diploma d'especialització en Dret Civil basc - online: 210 hores (21 crèdits).  
6. Doctorat en Dret: (mínim 60 hores: 6 crèdits)  
a. Títol de doctor en Dret, amb tesi sobre Dret Civil basc.  
b. Cursos de doctorat en Dret sobre Dret Civil basc.  
7. Estudis Complementaris. El nou Dret Civil basc: aspectes familiars i successoris (3 crèdits ECTS)  
B) Per a aquells opositors que opten per realitzar l'examen, aquest consistirà en la contestació a un qüestionari tipus-test de 40 preguntes amb quatre respostes alternatives de les quals només una és correcta.  
Les respostes encertades es valoraran amb 1 punt. Les respostes incorrectes o les preguntes no contestades no seran puntuades. Per a superar l'exercici és necessari obtindre un mínim de 20 punts.  
El qüestionari versarà sobre el temari següent:  
Llei 5/2015, de 25 de juny, de Dret Civil basc  
1. De les fonts del Dret Civil basc. dels principis inspiradors de la Llei Civil Basca. De l'àmbit d'aplicació de la Llei Civil basca.  
  
2. De els principis de dret patrimonial.  
3. De les successions. Disposicions preliminars. De la successió testada. De les limitacions a la llibertat de testar.  
4. De les successions. dels pactes successoris. De la successió legal o intestada. Disposicions comunes a les distintes formes de succeir.  
5. Del règim de béns en el matrimoni. Del règim legal. Del règim de comunicació foral de béns.  
Llei 2/2003, de 7 de maig, reguladora de les parelles de fet  
1. Parelles de fet a la Comunitat Autònoma del País Basc. Disposicions generals. Contingut de la relació de parella. Adopció, acolliment i règim successori. Extinció de la parella de fet.  
  
  
  
ANNEX II  
Programa  
  
Tema 1. Qüestions generals sobre el procés civil: Les parts en el procés civil: Capacitat processal i capacitat per a ser part. Pluralitat de parts. Litisconsorci actiu i passiu, el seu tractament processal.  
Tema 2. La representació i les seues classes. Legitimació en el procés civil. Assistència lletrada i representació processal, estatut jurídic, drets i deures. Intervenció no preceptiva d'aquests professionals. La intervenció en els processos civils del Ministeri Fiscal i de l'Advocat de l'Estat.  
Tema 3. Jurisdicció i competència. Acumulació d'accions i de procediments, concepte. La tramitació de les qüestions de jurisdicció i competència. La competència dels Tribunals Civils: Objectiva, funcional i territorial, els furs legals disponibles i indisponibles. Concepte i tramitació.  
Tema 4. La Justícia de Pau. Organització i competències, elecció del jutge, la figura del secretari del Jutjat de Pau. La justícia de pau en l'àmbit de la cooperació jurisdiccional i en els processos civils i penals atribuïts als dits Jutjats. Sistema de recursos contra les resolucions dictades pels Jutjats de Pau. Les Agrupacions de les Secretaries dels Jutjats de Pau.  
Tema 5. Els procediments declaratius en la Llei d'Enjudiciament Civil 1/2000: Diligències preparatòries, diligències preliminars. Conciliació. Esbrinament de fets, assegurament i pràctica anticipada de la prova.  
Tema 6. Processos especials: Procediments per a la divisió judicial de patrimonis: A) De la divisió de l'herència. B) Procediment per a la liquidació del règim econòmic matrimonial.  
Tema 7. Processos especials: El procés monitori. Concepte i característiques. Casos en què escau. Competència. Procediment: Petició inicial i documents. Admissió. Requeriment de pagament i possibles conductes del demandat. La transformació del procediment. La cosa jutjada. El procés monitori europeu. El juí canviari. Concepte i característiques. Naturalesa. Casos en què escau. Competència. Procediment. La sentència sobre l'oposició i la seua eficàcia.  
Tema 8. Els processos matrimonials i les seues classes. Competència. Procediments: a) nul·litat, separació i divorci contenciosos; b) separació o divorci de mutu acord. Referència a les crisis de les unions estables de parella. Mesures Provisionals. Mesures definitives. Execució forçosa dels pronunciaments sobre mesures. Els processos especials: Característiques comunes. El procés especial per a la incapacitació de les persones: Competència; legitimació; personació del demandat; especialitats procedimentals; la sentència. La reintegració de la capacitat i la modificació de l'abast de la sentència d'incapacitat.  
Tema 9. Procediments de jurisdicció voluntària: la Llei 15/2015, de 2 de juliol, de la Jurisdicció Voluntària. Disposicions generals i normes comunes en matèria de tramitació dels expedients de jurisdicció voluntària. Expedients de jurisdicció voluntària en matèria de persones. Expedients en matèria de família. Expedients relatius al Dret successori. Expedients relatius al Dret d'obligacions. Expedients relatius als drets reals. Expedients de subhastes voluntàries. Expedients en matèria mercantil. La conciliació.  
Tema 10. Els recursos. Concepte. Classes de recursos. Efectes dels recursos i del seu desistiment. El depòsit per a recórrer. Els recursos de reposició i de revisió. El recurs de queixa. El recurs d'apel·lació. Apel·lació i segona instància; el dret a la segona instància. Resolucions contra les quals procedix apel·lació. Substanciació del recurs. Oposició a l'apel·lació i impugnació de la sentència. La prova en l'apel·lació.  
  
Tema 11. Els recursos extraordinaris. El recurs per infracció processal. Resolucions recurribles. Motius del recurs. Procediment. Conseqüències de l'estimació del recurs. El recurs de cassació. Característiques. Resolucions recurribles. Motius de recurs. Objecte i efectes del recurs. Competència. Procediment. El recurs en interès de la Llei. Resolucions recurribles. Motius del recurs. Legitimació. Competència. Procediment. Efectes. Mitjans de rescissió de les sentències fermes. L'audiència al demandat rebel. La revisió de les sentències fermes.  
  
Tema 12. L'execució forçosa. El paper del lletrat de l'Administració de Justícia en l'execució. El títol executiu i les seues classes: Judicials i no judicials; espanyols i estrangers. Execució de resolucions estrangeres. Breu referència al Títol Executiu Europeu. La demanda executiva. Tribunal competent. Ordre general d'execució i despatx de l'execució. Acumulació d'execucions. Oposició a l'execució. Suspensió de l'execució. Execució provisional. Concepte i naturalesa. Pressupostos. Despatx de l'execució. Oposició a l'execució provisional. Revocació o confirmació de la sentència provisionalment executada.  
  
Tema 13. Execució dinerària. Supòsits en què escau. Integració del títol. Requeriment de pagament. Embargament de béns. Reembargament. Terceria de domini.  
Tema 14. El procediment de constrenyiment. Valoració dels béns embargats. La subhasta dels béns travats. Alternatives a la subhasta judicial: El conveni de realització i la realització per persona o entitat especialitzada. L'administració per a pagament. Terceria de millor dret. Especialitats de l'execució sobre béns hipotecats, pignorats o amb garantia real.  
Tema 15. Execucions no dineràries. Execucions de donar, de fer i de no fer. Determinació de fruits i rendes. Liquidació de danys i perjuís. Execució de sentències que comporten l'entrega de la possessió d'un immoble, especial referència a les sentències d'execució de desnonaments.  
Tema 16. Les mesures cautelars: Concepte. Tipus de mesures cautelars. Tramitació amb audiència i sense audiència al demandat. Oposició a les mesures cautelars. Execució de les mesures cautelars. Caució i caució substitutòria.  
Tema 17. Costes i despeses processals. La condemna en costes. La taxació de costes. La impugnació de les costes. Els interessos i la seua liquidació. La taxa judicial. Pagaments, depòsits i consignacions judicials. Ingressos en el Tresor Públic. L'Assistència Jurídica Gratuïta.  
Tema 18. El Registre Civil: legislació vigent. La funció registral. Contingut del Registre Civil: fets inscriptibles. L'organització del servei Registral. Els Registres Ordinaris i els Registres Delegats. El Registre Civil Central. Competència dels Registres Civils.  
Tema 19. Diferents tipus d'assentaments registrals. Les inscripcions. Les anotacions. Les notes marginals. Els assentaments de cancel·lació. Regles formals per a la pràctica dels assentaments. La inscripció de naixement. El matrimoni i la seua inscripció. La inscripció de defunció. La tutela i la resta de representacions legals.  
Tema 20. La rectificació del registre per via d'expedients governatiu o judicial. Els expedients registrals: Naturalesa jurídica i competència. Principis rectors i normes generals del procediment. Règim dels recursos i de l'execució. La publicitat del Registre Civil: publicitat material i formal. Eficàcia probatòria dels assentaments registrals. Impugnació de la presumpció d'exactitud registral. La publicitat formal: certificacions, llibres de família i notes informatives.  
  
Tema 21. El sistema processal penal de la Llei d'Enjudiciament Criminal: Principi del jutge imparcial, separació d'instrucció i enjudiciament. Principis del procés penal. Competència objectiva i funcional. Aforaments i privilegis processals. Immunitat de jurisdicció. La competència territorial. La inhibició d'ofici i a instància de part; qüestions de competència territorial.  
Tema 22. Les parts en el procés penal: Ministeri Fiscal; acusador particular; perjudicat i acció popular; acusador privat. L'exercici de l'acció penal: d'ofici o a instància de part. Denúncia; querella; atestat. Extinció de l'acció penal: especial referència a la renúncia. L'exercici de l'acció civil: L'actor civil. L'oferiment d'accions. Extinció de l'acció civil. L'investigat o encausat. La rebel·lia. El responsable civil. Representació i defensa de les parts. Defensa d'ofici i benefici de justícia gratuïta.  
Tema 23. Les mesures cautelars personals en el procés penal. La citació judicial. La detenció. La presó provisional. La llibertat provisional. Les fiances en el procés penal. Mesures limitadores de drets fonamentals: Proves biològiques; entrada i registre en lloc tancat; intervenció de comunicacions postals, telegràfiques, telefòniques i informàtiques. Especial menció de les entregues controlades i a la figura de l'agent encobert.  
Tema 24. La prova en el procés penal. Mitjans de prova. Proposició, admissió o denegació; prova anticipada; proposició en l'acte del juí; prova acordada ex officio. El juí oral. La suspensió del juí oral: causes i conseqüències.  
Tema 25. El procés davant del Tribunal del Jurat. Competència. Composició i constitució del Jurat: Estatut jurídic dels jurats; la seua selecció. La fase d'instrucció i la fase intermèdia. La fase de juí oral: Tràmits precedents: designació del magistrat-ponent; qüestions prèvies; interlocutòria de fets justiciables; celebració del juí oral: La vista; suspensió del juí oral. Possible dissolució del Jurat: Les seues causes. El veredicte: Determinació de l'objecte del veredicte, deliberació i veredicte; instrucció als jurats; deliberació i votació; acta. Sentència.  
  
Tema 26. La tutela judicial davant els Jutjats de violència sobre la dona. Especialitats processals. Pèrdua de la competència objectiva dels jutjats civils quan es produïsquen actes de violència sobre la dona. Mesures judicials de protecció i de seguretat de les víctimes.  
Tema 27. El procediment de Responsabilitat Penal del Menor. Principis reguladors. Les fases del procediment. Sentència i règim de recursos. Principis generals en l'execució de les mesures.  
Tema 28. Règim general de recursos en el procés penal. Els recursos no devolutius: Reforma i súplica. Recursos devolutius: L'apel·lació en el procés ordinari i en el procediment abreujat; El recurs de queixa contra la inadmissió d'un altre recurs i com a substitutiu de l'apel·lació. El recurs de cassació penal. La revisió penal. El recurs de rescissió de la sentència dictada contra reus absents. Els recursos contra les resolucions del Lletrat de l'Administració de Justícia.  
  
Tema 29. L'execució de sentències penals. Els jutjats i tribunals sentenciadors; jutjats de Vigilància Penitenciària i Administració Penitenciària: les seues respectives funcions. Recursos contra les resolucions de l'Administració Penitenciària i dels jutjats de Vigilància Penitenciària. Taxació de costes. L'execució civil en el procés penal.  
  
Tema 30. Recurs contenciós administratiu: Capacitat processal, legitimació, representació i defensa. Actes impugnables.  
Tema 31. Recurs contenciós administratiu: Diligències preliminars. Interposició del recurs i reclamació de l'expedient. Citació a comparéixer dels demandats i admissió del recurs.  
Tema 32. Disposicions comunes als procediments contenciosos administratius: terminis. Mesures cautelars. Incidents i invalidesa d'actes processals. Costes processals. Execució de sentències.  
Tema 33. El procés laboral: Principis que l'informen. Competència objectiva i territorial. Qüestions de competència. Representació i defensa en el procediment laboral. El Fons de Garantia Salarial. Justícia gratuïta.  
Tema 34. L'evitació del procés: Conciliació prèvia i reclamació administrativa prèvia. El procés ordinari: demanda, conciliació i juí. Recursos: De suplicació i de cassació per a la unificació de doctrina; disposicions comunes a ambdós recursos.  
Tema 35. El concurs de creditors. Concepte de concurs: les seues classes, la competència objectiva i territorial. L'administrador concursal. Aspectes processals: procediment ordinari i procediment abreujat; les seccions del concurs; l'incident concursal. Els recursos.  
  
  
  
ANNEX III  
Tribunals  
  
Cos de Gestió Processal i Administrativa, accés per promoció interna  
Tribunal Qualificador Únic  
Tribunal titular   
Presidenta: Arantzazu Moreno Santamaría, jutgessa.  
Vocals:  
- María José Escobar Bernardos, lletrada de l'Administració de Justícia.  
- Mónica Feijoo López-Bolaño, lletrada de l'Administració de Justícia.  
- Jesús Martos Maldonado, funcionari del subgrup A2 destinat en el Ministeri de Justícia.  
- Inés Cornide Castro, funcionària del Cos de Gestió Processal i Administrativa.  
- María del Carmen Ramírez Barajas, funcionària del Cos de Gestió Processal i Administrativa.  
Secretària: María Belén Rúas Álvarez, funcionària del subgrup A2 destinada en el Ministeri de Justícia.  
Tribunal suplent   
President: Joaquín Herrero Muñoz-Cobo, magistrat.  
Vocals:  
- Francisco Ángel Carrasco García, lletrat de l'Administració de Justícia.  
- María García Ferreira, lletrada de l'Administració de Justícia.  
- Mercedes Álvarez Álvarez, funcionària del subgrup A2 destinat en el Ministeri de Justícia.  
- Amalia Almoguera Arias, funcionària del Cos de Gestió Processal i Administrativa.  
- Leopoldo Valera Moya, funcionari del Cos de Gestió Processal i Administrativa.  
Secretària: María Elena Blanco Pérez, funcionària del subgrup A2 destinada en el Ministeri de Justícia.  
  
  
Tribunal Delegat d'Andalusia  
Tribunal titular   
Presidenta: María Begoña Rodríguez Álvarez, magistrada.  
Vocals:  
- Rosa María Rodríguez Rodríguez, lletrada de l'Administració de Justícia.  
- José Miguel Herrero Sánchez, lletrat de l'Administració de Justícia.  
- Miguel Ángel Guerra López, funcionari del subgrup A1 de la comunitat autònoma.  
- Juan Miguel Arriaza Adame, Funcionari del Cos de Gestió Processal i Administrativa.  
- Julia Camacho Serrano, funcionària del Cos de Gestió Processal i Administrativa.  
Secretària: Patrícia Montserrat Rodrigo Gómez, funcionària del subgrup A1 de la comunitat autònoma.  
Tribunal suplent   
President: Rafael Díaz Roca, magistrat.  
Vocals:  
- María Belén Pascual Hernando, lletrada de l'Administració de Justícia.  
- María Elena Salcedo Ruiz, lletrada de l'Administració de Justícia.  
- Aurora de la Hoz Montoya, funcionària del subgrup A1 de la comunitat autònoma.  
- María Enriqueta Ortega Gálvez, funcionària del Cos de Gestió Processal i Administrativa.  
- Beatriz Ruiz Ruiz, funcionària del Cos de Gestió Processal i Administrativa.  
Secretària: Maria Rosario Salas Vidal, funcionària del subgrup A1 de la comunitat autònoma.  
  
  
Tribunal Delegat de Canàries  
Tribunal titular   
Presidenta: Cristina Vicenta Guerra Pérez, magistrada.  
Vocals:  
- Crescenciana Borges Darías, lletrada de l'Administració de Justícia.  
- Miguel Ángel López Luque, lletrat de l'Administració de Justícia.  
- M.ª del Carmen Ruiloba García, funcionària del subgrup A1 de la Comunitat Autònoma de Canàries.  
- Juan Casillas Sánchez, funcionari del Cos de Gestió Processal i Administrativa.  
- Manuel Bernardo Sánchez Estrada, funcionari del Cos de Gestió Processal i Administrativa.  
Secretària: M.ª Antonia Estévez Mesa, funcionària del subgrup A1 de la comunitat autònoma.  
Tribunal suplent   
President: Álvaro Gaspar Pardo de Andrade, magistrat.  
Vocals:  
- M.ª Inmaculada Monllor Gisbert, lletrada de l'Administració de Justícia.  
- David García Muñoz, lletrat de l'Administració de Justícia.  
- Diego A. Encinoso Reverón, funcionari del subgrup A1 de la comunitat autònoma.  
- Paula Martí Álvarez, funcionària del Cos de Gestió Processal i Administrativa.  
- Jesús María Borrego Ramos, funcionari del Cos de Gestió Processal i Administrativa.  
Secretària: M.ª Ángeles Rodríguez Pérez, funcionària del subgrup A1 de la comunitat autònoma.  
  
  
Tribunal Delegat de Madrid  
Tribunal titular   
Presidenta: María Victoria Moral Pascual, fiscal.  
Vocals:  
- Mercedes Llopis Lucas, lletrada de l'Administració de Justícia.  
- Rosario Negredo del Cerro, lletrada de l'Administració de Justícia.  
- Álvaro Pinuaga Duce, funcionari del subgrup A1 de la comunitat autònoma.  
- María Teresa Toribio Calonge, funcionària del Cos de Gestió Processal i Administrativa.  
- Víctor Manuel Moreno Martínez, funcionari del Cos de Gestió Processal i Administrativa.  
Secretari: Miguel Antonio Martínez Pellón, funcionari del subgrup A1 de la comunitat autònoma.  
Tribunal suplent   
Presidenta: Natalia Velilla Antolín, magistrada.  
Vocals:  
- Laura Carrillo Abos, lletrada de l'Administració de Justícia.  
- Laura Pedrosa Preciado, lletrada de l'Administració de Justícia.  
- María Jesús Juárez Lozano, funcionària del subgrup A1 de la comunitat autònoma.  
- Eva María de la O Herranz, funcionària del Cos de Gestió Processal i Administrativa.  
- Jorge Arza Iglesias, funcionari del Cos de Gestió Processal i Administrativa.  
Secretari: Alberto García Llovet, funcionari del subgrup A1 de la comunitat autònoma.   
  
  
Tribunal Delegat de la Comunitat Valenciana  
Tribunal titular   
Presidenta: Lara Esteve Mallent, magistrada.  
Vocals:  
- Miguel Ángel García Herrera, lletrat de l'Administració de Justícia.  
- Rafael Roselló Sobrevela, lletrat de l'Administració de Justícia.  
- Néstor Cobas del Río, funcionari del subgrup A2 de la comunitat autònoma.  
- Montserrat Burguera Blay, funcionària del Cos de Gestió Processal i Administrativa.  
- Ana Cussac Grau, funcionària del Cos de Gestió Processal i Administrativa.  
Secretari: Juan M. Sáez Martínez, funcionari del subgrup A1 de la comunitat autònoma  
Tribunal suplent   
President: Juan Manuel Simó Bernat, magistrat.  
Vocals:  
- Miriam Muñoz Peiró, lletrada de l'Administració de Justícia.  
- M.ª Alfonso Seijas Rodríguez, lletrada de l'Administració de Justícia.  
- Ana Brugger Navarro, funcionària del subgrup A1 de la comunitat autònoma.  
- Joaquín Andrés Sancho, funcionari del Cos de Gestió Processal i Administrativa.  
- José Raül Moya Andreu, funcionari del Cos de Gestió Processal i Administrativa.  
Secretària: Lourdes Boïgues Chorro, funcionària del subgrup A2 de la comunitat autònoma.  
  
  
Tribunal Delegat de Navarra  
Tribunal titular   
President: Francisco Javier Pueyo Calleja, magistrat.  
Vocals:  
- Vicente Ager Iciz, lletrat de l'Administració de Justícia.  
- Arantzazu Chocarro Úcar, lletrada de l'Administració de Justícia.  
- Gerardo Rodrigo Cabrerizo, funcionari del subgrup A2 de la comunitat foral.   
- Mariano Arriazu Gracia, funcionari del Cos de Gestió Processal i Administrativa.  
- Iciar Oroz Larrayoz, funcionària del Cos de Gestió Processal i Administrativa.  
Secretari: Martín Elcano Sesma, funcionari del subgrup A2 de la comunitat foral.  
Tribunal suplent   
President: Eduardo Mata Mondela, magistrat.  
Vocals:  
- José Antonio Buil Borruel, lletrat de l'Administració de Justícia.  
- M.ª Fernanda López de Dicastillo, lletrada de l'Administració de Justícia.  
- Beatriz Aguirre Garciandía, funcionària del subgrup A2 de la comunitat autònoma.  
- Amaia Aznar Blanco, funcionària del Cos de Gestió Processal i Administrativa.   
- María Lourdes Morote Donázar, funcionària del Cos de Gestió Processal i Administrativa.  
Secretària: María Peña Sanz Garrido, funcionària del subgrup A2 de la comunitat autònoma.  
  
  
Tribunal Delegat del País Basc  
Tribunal titular   
President: José Antonio González Sáiz, magistrat.  
Vocals:  
- Silvia Zubizarreta García, lletrada de l'Administració de Justícia.  
- Enrique Arrieta Loredo, lletrat de l'Administració de Justícia.  
- Jaime Feliu García, funcionari del subgrup A1 de la comunitat autònoma.  
- María Gasulla Atxa, funcionària del Cos de Gestió Processal i Administrativa.  
- Josu Gartzia Gotxikoa, funcionari del Cos de Gestió Processal i Administrativa.  
Secretària: Lurdes Arruabarrena Goikoetxea, funcionària del subgrup A1 de la comunitat autònoma.  
Tribunal suplent  
President: Francisco de Borja Iriarte Ángel, magistrat.  
Vocals:  
- Cristina Arana Tamayo, lletrada de l'Administració de Justícia.  
- Almudena Blanca Serrano Basaldua, lletrada de l'Administració de Justícia.  
- M.ª Arantzazu Elgarresta Urzelai, funcionària del subgrup A2 de la comunitat autònoma.  
- Amaia Quinteiro García, funcionària del Cos de Gestió Processal i Administrativa.  
- Ángel Sobrón Ortiz de Zárate, funcionari del Cos de Gestió Processal i Administrativa.  
Secretària: María Isabel García San Vicente, funcionària del subgrup A1 de la comunitat autònoma.  
  
  
Unitat de Col·laboració d'Albacete  
President/a  
Titular: Beatriz Rodríguez Ortega  
Suplent: Francisco Javier García Martínez  
Vocals  
Titulars:  
Francisco Leonardo García Alfaro  
María Victoria Navarro Vázquez  
Ángel Garrido Paños  
Suplents:  
Rufina Gómez Segovia  
Antonio Valentín Jiménez Torres  
Manuela Romero Sánchez  
  
  
Unitat de Col·laboració de Càceres  
President/a  
Titular: Diego Plata Pedrazo  
Suplent: Virginia López Izquierdo  
Vocals  
Titulars:   
José Ignacio Cercas Sánchez  
Teresa Granado Rico  
M.ª Castillo Rubio Madruga  
Suplents:   
Francisco Sabido Martín  
Ramón Cobián Prieto  
M.ª del Carme Manzano Martín-Javato  
  
  
Unitat de Col·laboració de Ceuta  
President/a  
Titular: Eva Zurita Ruiz  
Suplent: Manuel Pilar Gracia  
Vocals  
Titulars:  
Francisco Chicón Córdoba  
Rosario Giménez Martí  
Jorge Oliva Velasco  
Suplents:  
Ana Isabel Cascón Palacios  
Pedro Carlos Garrido Matas  
María del Carmen Rodríguez Librero  
  
  
Unitat de Col·laboració de Melilla  
Presidenta  
Titular: M.ª Gloria Márquez Manzano  
Suplent: Milagros Sánchez Marín  
Vocals  
Titulars:  
José Antonio Aniado del Moral  
Ángeles Agulló Suárez  
Irad Bagdad Haddu  
Suplents:  
Salvador Chaves Jiménez  
José Luis García Cintas  
Fernando Anselmo Caño Blázquez  
  
Unitat de Col·laboració de Múrcia  
Presidenta  
Titular: Julia García de la Calzada  
Suplent: Elena Albaladejo Mora  
Vocals  
Titulars:  
Juan Antonio Alcaraz Úbeda  
Carmen González Marín  
María Lorca Sánchez  
Suplents:  
Álvaro Wandosell Arévalo  
Miguel Ángel Giménez Belmonte  
Isabel Villa Bernabé  
  
  
Unitat de Col·laboració de Las Palmas  
Presidenta  
Titular: Asunción Pino Jiménez Marrero   
Suplent: Ana Rosalía Suárez Rodríguez  
Vocals  
Titulars:  
Rita Pulido Machín  
Ricardo Sáez Rivero  
Ricardo Delgado García  
Suplents:  
Criseida Santana Ortega  
Víctor González Moreno  
 José Carlos Reyes Arencibia  
  
  
Unitat de Col·laboració de les Illes Balears  
President/a  
Titular: Almudena Domínguez Garcés  
Suplent: Francisco Javier Barba Martín  
Vocals  
Titulars:  
Juana M.ª Collado García  
M.ª Luisa Tolivia Sánchez  
Martín Guillén Mestre  
Suplents:  
Héctor Báguena Berduque  
José Antonio Coll Pons  
Rosa María Morales Cerdà  
  
  
Unitat de Col·laboració de Valladolid  
President  
Titular: Arturo López Sacristán  
Suplent: Francisco José de Lucas Plaza   
Vocals  
Titulars:  
Rosa Carranza García  
Asunción Trueba Ruiz  
Miguel Ángel Guerra Cosme  
Suplents:  
Concepción Carranza García  
Isabel Perales Teurlais  
Jorge Carcedo Moldón  
  
  
  
ANNEX IV  
  
INSTRUCCIONS PER A L'OMPLIMENT DEL PROCÉS D'INSCRIPCIÓ  
LLIJA ATENTAMENT I SEGUISCA LES SEGÜENTS INSTRUCCIONS  
MOLT IMPORTANT. La inscripció en aquest procés selectiu (el que comprendrà l'ompliment de la instància, abonament de la taxa i la seua presentació) ES REALITZARÀ ÚNICAMENT PER VIA ELECTRÒNICA.  
Accés.  
L'imprès és el model 790 Codi- 007, en la part superior del qual figura «sol·licitud d'admissió a proves selectives de l'Administració de Justícia i liquidació de la taxa de drets d'examen» que estarà disponible en el punt d'accés general (www.administracion.gob.es), o a través del portal web del Ministeri de Justícia, www.mjusticia.gob.es, dins de la pestanya «Ciutadans», secció «Ocupació Pública», Cos Gestió Processal.  
L'aspirant que sol·licita presentar-se al procés selectiu haurà de disposar d'un certificat digital vàlid de persona física (més informació: http:firmaelectronica.gob.es// i en https:www.dnielectronico.es///).  
  
Sol·licitud.  
- Caselles 15 i 16. Indiqueu el cos i el codi 001, segons s'especifica en la base 1.1.  
- Casella 18. Forma d'accés. Haurà de constar «P» per a indicar promoció interna.  
- Casella 20. Província d'examen. Indique l'àmbit territorial pel qual desitja concórrer dels previstos en la base 1.1, fent constar la corresponent localitat on es realitzaran els exercicis de la fase d'oposició i el seu respectiu codi, d'acord amb el quadre següent:  
  
  
Àmbit Territorial Localitat d'examen  
Andalusia Sevilla (41)  
Canàries Las Palmas (35)  
Tenerife (38)  
Madrid Madrid (28)  
Comunitat Valenciana València (46)  
Navarra Navarra (31)- Pamplona  
País Basc Àlaba-Biscaia (97)- Vitòria-Bilbao  
Àmbit de gestió del Ministeri Justícia Albacete (02)  
Càceres (10)  
Ceuta (51)  
Madrid (98) - Òrgans Centrals -  
Melilla (52)  
Múrcia (30)  
Illes Balears (Palma) (07)  
Valladolid (47)  
  
  
Els aspirants que opten per l'àmbit territorial de la Comunitat de Madrid indicaran el codi 28, mentre els qui opten per l'àmbit competencial del Ministeri de Justícia, però vullguen ser examinats en la localitat de Madrid, indicaran el codi 98 Madrid- òrgans centrals. Els aspirants que en la seua instància de participació inicial no especifiquen l'àmbit pel qual concorren, optant per una d'aquestes províncies d'examen, o opten per àmbit no convocat, no podran ser admesos.  
  
- Aspirants amb discapacitat. Opten o no per la quota de reserva, podran indicar el grau de discapacitat, en la casella 21, i indicaran, si és el cas, en la casella 23 l'adaptació que pogueren precisar, acompanyant el dictamen a què es refereix la base 5.5.  
Els aspirants amb grau de discapacitat igual o superior al 33 % que opten, a més, per la quota de reserva que s'indica en la base 2.1, ho indicaran triant el valor «Sí» en la casella 22 «Reserva discapacitat».  
  
- Casella 24. Titulació. Seleccione la titulació d'acord amb el que estableix la convocatòria. En el cas que no figure en el desplegable, haurà de seleccionar el guió que apareix en primer lloc i escriure la titulació que posseïx en la casella «Altres titulacions».  
- Acreditació de llengua autonòmica i/o Dret Civil basc. Casella 25 «Dades a consignar segons les bases de la convocatòria». Els qui desitgen realitzar les proves optatives escriuran la paraula «Realitza» en el quadre corresponent al tipus de prova, els qui desitgen acreditar documentalment els seus coneixements escriuran «Documenta», i els qui s'acullen a ambdós sistemes, en els termes de la convocatòria, indicaran «Documenta i realitza».  
Pagament i presentació.  
- Una vegada omplida la sol·licitud, se'n farà el pagament electrònic i registre, segons les instruccions que s'indiquen. En el cas que no es puga realitzar el pagament per no disposar de compte en qualsevol de les entitats col·laboradores adherides a la passarel·la de pagament de l'Agència Tributària, es podrà realitzar la presentació i pagament en paper d'acord amb el que estableix la base novena de les bases comunes, havent d'omplir-se l'annex V.  
- Com a resultat es podrà descarregar un document amb els comprovants del pagament i del registre de la sol·licitud, firmat electrònicament, que servirà de justificant d'haver-ho realitzat correctament.  
- La constància del correcte pagament de la taxa estarà avalada pel Número de Referència Complet (NRC) emès per l'AEAT que figurarà en el justificant de registre.  
Exempció o reducció de taxa:  
Les persones que desitgen acollir-se a l'exempció o reducció de la taxa i hagen de presentar la documentació acreditativa que s'indica en la base 5.4 d'aquesta convocatòria, podran autoritzar a l'òrgan gestor perquè puga verificar aquesta condició per mitjà de l'accés a la Plataforma d'Intermediació de Dades de les Administracions Públiques oferit a través del servei Inscripció en Proves Selectives, respecte als documents següents:  
- Els acreditatius de grau de discapacitat igual o superior al 33 % quan la condició de discapacitat haja sigut reconeguda en alguna de les comunitats autònomes que figuren en l'adreça  
http://administracion.gob.es/PAG/PID.  
- La certificació relativa a la condició de demandant d'ocupació. L'aportació del títol de família nombrosa quan aquest haja sigut obtingut en alguna de les comunitats autònomes que figuren en l'adreça ttp://administracion.gob.es/PAG/PID.  
En cas de NO PRESTAR EL CONSENTIMENT a l'òrgan gestor s'haurà de marcar la casella que apareix a l'efecte en la sol·licitud, i es presentaran els documents acreditatius amb la instància de sol·licitud.  
  
Així mateix, els altres documents que s'indiquen en la base 5 hauran d'aportar-se en tot cas junt amb la sol·licitud.  
La falta de justificació de l'abonament dels drets d'examen o de trobar-se exempt determinarà l'exclusió de l'aspirant. En cap cas, la presentació i pagament de la taxa dels drets d'examen no suposarà la substitució del tràmit de presentació, dins del termini i en la forma corresponent, de la sol·licitud.  
  
  
  
ANNEX V  
DECLARACIÓ ENTITAT COL·LABORADORA NO ADHERIDA  
(Nom i cognoms) ... , amb DNI ..., declara, als efectes de ser admès/admesa a les proves selectives per a ingrés en el Cos de Gestió Processal i Administrativa, accés per promoció interna, que no és titular de cap compte bancari en cap de les entitats col·laboradores adherides a la passarel·la de pagament de l'Agència Tributària (https://www5.aeat.es/es13/h/pago007h.html), per la qual cosa presenta la sol·licitud i pagament de la taxa en suport paper.  
..., - d ... de 2017